
Nr.  UR2017 – 017156/11.12.2017

RAPORTUL INFORMĂRII ŞI CONSULTĂRII PUBLICULUI 

Etapa 2 - etapa elaborării propunerilor PUZ şi RLU aferent, de informare şi consultare a publicului cu privire la documentaţia:

· PUZ - ,,ZONA LOCUINTE INDIVIDUALE SI COLECTIVE CU REGIM REDUS DE INALTIME”;
· Amplasament: Str. Moise Dobosan nr. 65-67, , Timisoara;
· Beneficiar: SC HUSER SRL;
· Proiectant: S.C. PILOT TEAM S.R.L.;

Detalii privind tehnicile şi metodele utilizate de solicitant pentru a informa şi a consulta publicul: 
Cetăţenii au fost invitaţi să transmită observaţii referitoare la documentaţia P.U.Z. disponibilă la Compartimentul Avizare Conformităţi PUG/PUD /PUZ din cadrul Directiei Generale de Urbanism si Dezvoltare Urbana, şi afişată pe site-ul www.primariatm.ro, în perioada 23.10.2017 – 16.11.2017.
În acest scop, beneficiarul documentatiei a amplasat un panou pe parcela care a generat planul urbanistic zonal iar Directia Generală de Urbanism şi Dezvoltare Urbană a amplasat 4 panouri (3 panouri pe teritoriul zonei studiate prin P.U.Z. si 1 panou la sediul Primariei Municipiului Timisoara), conform   Anexei 2 din H.C.L. nr. 183/08.05.2017 privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului, au fost notificati cetatenii ale caror proprietati sunt direct afectate de propunerile PUZ, prin adrese expediate prin poştă  şi prin publicarea anunţului pe site-ul www.primariatm.ro.
Proprietari notificaţi : 
· Proprietari imobile: strada Moise Dobosan nr.:60A, 61, 63, 64, 65, 66, 66A, 67, 68, 68A, 69, 70, 71, 72, 73, 74, 75;
· Proprietari imobile: strada Grigore Alexandrescu nr.: 2, 4, 6, 6A, 10, 12, 14, 16, 18, 20, 22, 24, 26;
· Proprietari imobile: strada Barzava nr.: 29, 31, 33A, 33, 35, 37;
· Proprietari imobile: strada Ion Ratiu nr.: 2, 4, 6, 6A, 8, 10, 10A, 12, 14, 16, 18;
Documentaţia  disponibilă la Biroul Avizare Conformităţi PUG/PUD /PUZ, nu a fost consultată de nici o persoana. 
La intalnirea cu proiectantul SC PILOT TEAM SRL, organizata in data de 18.07.2017, intre orele 14,00 – 15,00, la sediul Primăriei Municipiului Timişoara, camera 213, et. 2, au  participat din partea publicului 13 persoane interesate de aceasta investitie, respectiv la întâlnirea cu proiectantul organizata in data de 31.10.2017, intre orele 14,00 – 15,00, la sediul Primăriei Municipiului Timişoara, camera 213, et. 2, au  participat din partea publicului 15 persoane interesate de aceasta investitie.
S-au formulat sugestii si obiectii din partea publicului cu privire la aceasta investitie, din partea proprietarilor imobilelor din zonă, vecine amplasamentului pe care se propune Planul Urbanistic Zonal „ZONA LOCUINTE INDIVIDUALE SI COLECTIVE CU REGIM REDUS DE INALTIME”, Moise Dobosan nr. 65-67, Timişoara, prin adresele înregistrate la Directia Generala de Urbanism si Dezvoltare Urbana din cadrul Primariei Municipiului Timisoara cu nr. RU2017-000484/15.11.2017– Resa Dionisie, RU2017-000485/15.11.2017 – Tirlea Monica, RU2017-000486/15.11.2017 - Ioja Sorin si Ioja Alexandrina, RU2017-000487/15.11.2017 – Popa Octavian, RU2017-000488/15.11.2017 – Carabas Georgeta, RU2017-000489/15.11.2017 – Crisan Simona, RU2017-000490/15.11.2017 –Petrivici Victor, UR2017-000491/15.11.2017 – Birnstiel Nicolae, RU2017-000492/15.11.2017 – Vitelari Florin, RU2017-000493/15.11.2017 – Parvu Ecaterina, RU2017-000494/15.11.2017 – Chivu Angela, RU2017-000495/15.11.2017 – Batran Adrian, RU2017-000496/15.11.2017  – Pogan Adrian, RU2017-000497/15.11.2017 – Dumitrache Gheorghe, RU2017-000498/15.11.2017 – Resa Marius, RU2017-000499/15.11.2017 – Ciordas Felician, RU2017-000500/15.11.2017 – Damian Angela, RU2017-000501/15.11.2017 – Radu Hermina, RU2017-000502/15.11.2017 – Urechescu Ovidiu, RU2017-000504/15.11.2017 – Petrovits Dragos.
La toate aceste sugestii si obiectii din partea publicului, proiectantul documentatiei PUZ „ZONA LOCUINTE INDIVIDUALE SI COLECTIVE CU REGIM REDUS DE INALTIME”, Moise Dobosan nr. 65-67, Timişoara, a răspuns prin adresa înregistrata cu nr. UR2017-019946/27.11.2017.
Conform acestui raspuns din partea proiectantului:
1.	„Conform Planului Urbanistic General al Municipiului Timişoara (aprobat prin HCL 157/2002, prelungit prin HCL 131/2017) funcţiunea zonei în care este situat terenul studiat este de locuinţe pentru maxim 2 familii şi funcţiuni complementare, cu regim de înălţime maxim P+2E, POT = 40%. 
	În sensul prevederilor art. 32 din Legea nr. 350/2001 privind amenajarea teritoriului şi urbanismul, actualizată, art. 32. al.(5) lit. a) „prin Planul urbanistic zonal se stabilesc reglementari noi cu privire la: regimul de construire, functiunea zonei, înaltimea maxima admisa, coeficientul de utilizare a terenului (CUT), procentul de ocupare a terenului (POT), retragerea cladirilor fata de aliniament si distantele fata de limitele laterale si posterioare ale parcelei;...”
	Prin propunerile prezentate în Etapa 2 de informare şi consultare a P.U.Z. „ZONA LOCUINŢE INDIVIDUALE ŞI COLECTIVE CU REGIM REDUS DE ÎNĂLŢIME”, Str. Moise Doboşan, nr. 65, 67, se respectă regimul maxim de înălţime al zonei – maxim P+2E, precum şi procentul de ocupare al terenului – se solicită POT de 35%.

2.	Planul Urbanistic Zonal „ZONA LOCUINŢE INDIVIDUALE ŞI COLECTIVE CU REGIM REDUS DE ÎNĂLŢIME”, Str. Moise Doboşan, nr. 65, 67, s-a elaborat în baza Avizului de oportunitate nr. 18/08.06.2017 şi cu respectarea condiţiilor impuse prin acesta: indicatorii urbanistici obligatorii, respectiv alte restricţii şi obligaţii.

	Propunerea prezentată în Etapa 2 de informare şi consultare s-a conformat condiţiilor impuse prin avizul de oportunitate, iar soluţia propusă pentru urbanizarea terenului este următoarea:
	Funcţiunea zonei este de locuire, cu locuinţe individuale sau pentru maxim 2 familii.
	Regim de înălţime maxim , grupat pe zone: 	P+1E+M sau Er (etaj retras) // H cornişa =  7,00 m.
	Indicii urbanistici de utilizare a terenului: POT max = 35 %, CUT max = 1,05.
	Procentul de zone verzi pe parcelă =  20%, adică minim 961 mp.3.	Conform datelor colectate de pe teren şi prezentate în cadrul planşei 02 Situaţia existentă din documentaţia P.U.Z. „ZONA LOCUINŢE  INDIVIDUALE ŞI COLECTIVE CU REGIM REDUS DE ÎNĂLŢIME”, este studiat regimul de înălţime din cvartalul studiat şi înălţimea măsurată la cornişă a unor clădiri din zonă. Se obsevă că există şi clădiri cu regim de înălţime P+1E+M sau D+P+1E (3 niveluri), iar unele dintre ele au înălţimea la cornişă mai mare decât cea propusă prin prezentul P.U.Z..

4.	Numărul necesar de parcaje a fost asigurat integral pe parcela beneficiarului şi calculat cu un plus de 15% faţă de numărul estimat de unitaţi locative, conform anexei 2 la RLU aferent PUG Timişoara şi Avizului Comisiei de circulaţie nr. DT2017 – 003861/ 09.11.2017.
	Locurile de parcare sunt amplasate integral pe terenul beneficiarului şi în afara zonelor propuse pentru spaţii verzi, fapt prevăzut în bilanţul teritorial din memoriul de prezentare.

5.	Accesul pietonal şi rutier la obiectivele propuse, se asigură de pe strada Moise Doboşan – stradă cu 2 benzi de circulaţie, pe o alee carosabilă situată în incintă cu lăţimea de 5,50 m.  (dublu sens).
	Prin urmare, din punct de vedere al securităţii la incendiu şi protecţiei civile considerăm că sunt respectate căile de intervenţie şi salvare în caz de incendiu, conform NORMATIVULUI P 118 /2013 (art. 218, 219), respectiv asigurarea accesului pe teren pentru autospecialele de interventie ale pompierilor.

6.	Conform OMS nr. 119/2014 pentru aprobarea Normelor de igiena si sanatate publica privind mediul de viata al populatiei, art. 3: „(1) Amplasarea cladirilor destinate locuintelor trebuie sa asigure insorirea acestora pe o durata de minimum 1 1/2 ore la solstitiul de iarna, a incaperilor de locuit din cladire si din locuintele invecinate.
(2) In cazul in care proiectul de amplasare a cladirilor evidentiaza ca distanta dintre cladirile invecinate este mai mica sau cel putin egala cu inaltimea cladirii celei mai inalte, se va intocmi studiu de insorire, care sa confirme respectarea prevederii de la alin. (1).”

	Din punct de vedere al însoririi, prin soluţia prezentată în Etapa 2 de informare şi consultare, s-au propus retrageri faţă de limitele parcelei astfel: retragere de minim 6,00 m. faţă de limita din spate (sudică) a parcelei existente şi la Hc/2, dar minim 6,00 m. faţă de limitele laterale. Faţă de str. M. Doboşan s-a respectat amplasarea de pe parcelele învecinate, cu retrageri faţă de limitele laterale de minim. 6 m.
	În Propunerea de mobilare prezentată, distanţa dintre clădirile P+1E+M / Er şi limitele laterale de proprietate este de minim 9,00 m., mai mare decât cea impusă şi decât înălţimea maximă la cornişă a acestor clădiri.
	Astfel sunt respectate prevederile art. 3 din OMS nr. 119/2014 referitoare la distanţa dintre clădirile învecinate, care este mai mare decât înălţimea clădirii celei mai înalte.


	Prin propunerea urbanistică din cadrul Planului Urbanistic Zonal „ZONĂ LOCUINŢE INDIVIDUALE ŞI COLECTIVE CU REGIM REDUS DE ÎNĂLŢIME”, Str. Moise Doboşan, nr. 65, 67, Timisoara prezentată în Etapa 2 de informare şi consultare se respectă indicatorii urbanistici şi înălţimea maximă a zonei prevăzută prin P.U.G. Timişoara, precum şi art. 31 din HG 525/1996 pentru aprobarea Regulamentului general de urbanism.”

Având în vedere că s-au parcurs procedurile prevăzute de H.C.L. nr. 140/19.04.2011, modificat prin H.C.L. nr. 183/08.05.2017 privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului, Etapa 2 – etapa elaborării propunerilor PUZ şi RLU aferent, de informare şi consultare a publicului cu privire la documentaţia Plan Urbanistic Zonal „ ZONĂ LOCUINŢE INDIVIDUALE ŞI COLECTIVE CU REGIM REDUS DE ÎNĂLŢIME ”, Str. Moise Doboşan, nr. 65, 67, Timisoara, beneficiar S.C. HUSER S.R.L., a fost finalizată şi se va putea începe  circuitul legal  de avizare.

